རྒྱལ་མཆོག་བསོད་ནམས་རྒྱ་མཚོའི་མཛད་རྣམ་སྙིང་བསྡུས།
པད་དཀར་འཆང་བ་རྒྱལ་མཆོག་སྐུ་ཕྲེང་གསུམ་པ་རྒྱལ་བ་བསོད་ནམས་རྒྱ་མཚོ་
དཔལ་བཟང་པོ་མཆོག་ནི་རབ་བྱུང་དགུ་པའི་ཆུ་མོ་ཡོས་ལོ་སྟེ་སྤྱི་ལོ་༡༥༤༣ལོར་ལྷ་སའི་
སྟོད་ལུང་མདའ་ཞེས་པའི་ཡུལ་གྱི་སྐྱར་པོ་རྩེ་ཁ་ཁང་གསར་གོང་གི་ཁྱིམ་གཞིས་ཕྱུག་
པོ་ཞིག་ཏུ་ཡབ་རྣམ་རྒྱལ་གྲགས་པ་དང༌། ཡུམ་པད་རྫོང་བུ་ཁྲིད་གཉིས་ཀྱི་སྲས་སུ་སྐུ་
འཁྲུངས། དགུང་ལོ་བཞི་པར་མི་དབང་བསོད་ནམས་གྲགས་པ་རྒྱལ་མཚན་དང་པཎ་ཆེན་
བསོད་ནམས་གྲགས་པ་བཅས་ནས་རྒྱལ་བ་དགེ་འདུན་རྒྱ་མཚོའི་ཡང་སྲིད་དུ་ངོས་འཛིན་
མཛད་དེ་འབྲས་སྤུངས་སུ་གདན་དྲངས། དགུང་ལོ་བདུན་པར་མདོ་སྔགས་རབ་འབྱམས་
སྨྲ་བ་པཎ་ཆེན་བསོད་ནམས་གྲགས་པ་ལས་དགེ་ཚུལ་གྱི་སྡོམ་པ་མནོས། དགུང་ལོ་ཉེར་
གཉིས་པར་ཁྲི་དགེ་ལེགས་དཔལ་བཟང་ལས་བསྙེན་རྫོགས་བསྒྲུབས། དགུང་ལོ་སོ་བཞི
པར་སོག་པོའི་ཆ་ཧར་རྒྱལ་པོའམ་ཇིང་གིར་གྱི་གདུང་རབས་བཅུ་བདུན་པ་ཨལ་ཐན་
ཁཱང་གིས་སོག་ཡུལ་དུ་གདན་དྲངས་ཏེ་རྒྱལ་བ་བསོད་ནམས་རྒྱ་མཚོ་ལ་ཐམས་ཅད་
མཁྱེན་པ་བཛྲ་དྷ་ར་ཏཱ་ལའི་བླ་མ་ཞེས་མཚན་གསོལ། རྒྱལ་མཆོག་ནས་ཀྱང་ཆ་ཧར་རྒྱལ་
པོ་ཨལ་ཐན་ཁཱང་ལ་ཆོས་ཀྱི་རྒྱལ་པོ་ལྷ་ཚངས་པ་ཞེས་པའི་མཚན་བསྩལ།
དགུང་ལོ་སོ་བདུན་པར་ས་ཐམ་རྒྱལ་པོས་གདན་འདྲེན་ཞུས་པ་ལྟར་འཇང་ཡུལ་
དང་ལི་ཐང་དུ་ཕེབས་ཏེ་དགོན་ཐུབ་བསྟན་བྱམས་ཆེན་ཕྱོགས་ལས་རྣམ་པར་རྒྱལ་བའི་
གླིང་ཞེས་པའི་ཆོས་གྲྭ་ཆེན་པོ་ཞིག་གསར་འདེབས་མཛད་ཅིང་བཀའ་ཆོས་མང་དུ་
གསུངས་ནས་གདུལ་བྱ་ཐམས་ཅད་སྨིན་པར་མཛད། དེའི་ཕྱི་ལོ་སྨར་ཁམས་བརྒྱུད་དེ་
ཆབ་མདོ་བྱམས་པ་གླིང་དུ་ཕེབས་ནས་ཆོས་ཀྱི་མཛད་སྒོ་རྒྱ་ཆེ་སྤེལ། དགུང་ལོ་བཞི་
60

མཛད་པ་པོའི་རྣམ་ཐར།
བཅུ་པར་ཙོང་ཁའི་ཉེ་འདབས་སུ་ཕེབས་ནས་རྗེ་ཙོང་ཁ་པ་ཆེན་པོ་སྐུ་འཁྲུངས་པའི་
མཆོག་མཛོ་མོ་མཁར་དང་འཕགས་པ་ཤིང་ཀུན་སོགས་བརྒྱུད་ནས་སོག་པོའི་མཁར་
གནས་སུ་བཤད་གྲྭ་སྐུ་འབུམ་བྱམས་པ་གླིང་ཕྱག་བཏབ། དགུང་ལོ་ཞེ་གསུམ་པར་གནས་
སྔོན་པོར་ཕེབས་ཏེ་ཆ་ཧར་རྒྱལ་པོ་ཨལ་ཐན་ཁཱང་གི་གདུང་རྟེན་གསེར་ཟངས་དངུལ་
གསུམ་ལས་བཞེངས་ནས་འདས་མཆོད་གང་ལེགས་མཛད་པར་མ་ཟད། དུ་རིང་རྒྱལ་
བློན་རྣམས་ལ་ཀྱཻ་རྡོར་བདེ་མཆོག་གི་དབང་ལུང་གནང་ནས་ཆོས་ཀྱི་དགའ་སྟོན་རྒྱ་
ཆེན་མཛད། དགུང་ལོ་ཞེ་དྲུག་པར་གོང་མས་རྒྱ་ཡུལ་དུ་གདན་འདྲེན་ཞུས་པའི་གསོལ་
འདེབས་ཡང་ཡང་ཞུས་ཤིང་ཕོ་བྲང་གསར་པ་ཞིག་ཀྱང་གསར་བསྐྲུན་གནང་ཡང་དངོས་
སུ་ཞབས་སོར་འཁོད་ཐུབ་མེད་ཀྱང་འབྲས་སྤུངས་དགའ་ལྡན་ཕོ་བྲང་ནས་རབ་གནས་
མཛད་པའི་ཉིན་དེར་རྒྱ་ཡུལ་ཕོ་བྲང་དེ་ཉིད་དུ་རབ་གནས་མཛད་པའི་ཕྱག་ནས་ཕྱགས་
རྒྱུ་ཡོད་པ་བྱུང་བའི་ངོ་མཚར་རྨད་བྱུང་གི་མཛད་པས་ཐམས་ཅད་ཀྱང་དད་པའི་གནས་
ལ་བཀོད། མདོར་ན་སྐུ་ཚེ་གང་པོར་ཆོས་ཀྱི་མཛད་པ་འབའ་ཞིག་གིས་ཆེན་པོ་ཧོར་གྱི་
ཡུལ་ཐམས་ཅད་འཇམ་མགོན་བླ་མའི་བསྟན་པས་ཁྱབ་པ་མཛ
གསུང་རྩོམ་ལ། དཔལ་རྡོ་རྗེ་འཇིགས་བྱེད་ཀྱི་དྲག་པོའི་སྦྱིན་སྲེག་གི་ལས་མཐའ་
སྲིད་གསུམ་ཟ་བའི་སྲེག་ཁང་འབར་བ་ཞེས་བྱ་བ་དང་། བྱང་ཆུབ་ལམ་གྱི་རིམ་པའི་ཁྲིད་
གསེར་གྱི་ཡང་ཞུན། དཔལ་མགོན་ཞལ་བཞི་པ་གདོང་བརྙན་འཁོར་དང་བཅས་པའི་སྒྲུབ་
ཐབས་རྒྱས་པ་དགྲ་བགེགས་ཀྱི་སྡེ་འཇོམས་པའི་གནམ་ལྕགས་ཀྱི་སྤུ་གྲི་མེ་ལྕེའི་ཕྲེང་བ་
སོགས་པོད་གཅིག་བཞུགས། །
61-